Dimostrazzjoni quddiem il-Parlament biex jerġgħu jibdew attivitajiet tal-massa Ftit tal-minuti ilu, bdiet dimostrazzjoni paċifika quddiem il-Parlament ta' Malta minn numru ta' sidien ta' stabbilimenti u organizzaturi ta' avvenimenti. Din id-dimostrazzjoni qiegħda ssir biex jerġgħu jkunu permessi attivitajiet tal-massa li sa issa huma biss permessi bilqiegħda u sa 100 ruħ. Din ir-restrizzjoni hija minħabba l-pandemija tal-COVID-19. Numru ta' kantanti u organizzaturi qalu li jekk l-affarijiet se jibqgħu kif inhuma, anke jekk iktar minn 75% tal-poplu huwa mlaqqam, ħa jintilfu ħafna mpjiegi u tkun daqqa mortali għall-kultura Maltija.